CELEX: 32021D0477
Language: hu
Date: 2021-03-18 00:00:00
Title: A Bizottság (EU) 2021/477 végrehajtási határozata (2021. március 18.) a Finnország és Svédország által benyújtott, az egyes élő állatokban és állati eredetű termékekben előforduló szalmonellafertőzés ellenőrzésére irányuló nemzeti programok módosításainak jóváhagyásáról (az értesítés a C(2021) 1672. számú dokumentummal történt) (Csak a finn és a svéd nyelvű szöveg hiteles)

2021.3.22.   
               
               
                  HU
               
               
                  Az Európai Unió Hivatalos Lapja
               
               
                  L 99/75
               
            
         A BIZOTTSÁG (EU) 2021/477 VÉGREHAJTÁSI HATÁROZATA
         (2021. március 18.)
         a Finnország és Svédország által benyújtott, az egyes élő állatokban és állati eredetű termékekben előforduló szalmonellafertőzés ellenőrzésére irányuló nemzeti programok módosításainak jóváhagyásáról
         
            
               (az értesítés a C(2021) 1672. számú dokumentummal történt)
            
         
         (Csak a finn és a svéd nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szalmonella és egyéb meghatározott, élelmiszerből származó zoonózis-kórokozók ellenőrzéséről szóló, 2003. november 17-i 2160/2003/EK európai parlamenti és tanácsi rendeletre (1) és különösen annak 6. cikke (3) bekezdésére,
         mivel:
         
                     (1)
                  
                  
                     A Finnország által benyújtott, az egyes élő állatokban és állati termékekben előforduló szalmonella elleni védekezésre irányuló operatív programot, amely többek között a tenyésztésre, termelésre és vágásra szánt szarvasmarhafélékre és sertésekre, valamint a marhahúsra, a sertéshúsra és a baromfihúsra terjed ki, a 94/968/EK bizottsági határozat (2) hagyta jóvá.
                  
               
                     (2)
                  
                  
                     A Svédország által benyújtott, az egyes élő állatokban és állati termékekben előforduló szalmonella elleni védekezésre irányuló operatív programot, amely többek között a tenyésztésre, termelésre és vágásra szánt szarvasmarhafélékre és sertésekre, valamint a marhahúsra és a sertéshúsra terjed ki, a 95/50/EK bizottsági határozat (3) hagyta jóvá.
                  
               
                     (3)
                  
                  
                     A Finnország által benyújtott, a Gallus gallus tenyészállományokban előforduló szalmonellafertőzés ellenőrzésére irányuló nemzeti programot a 2006/759/EK bizottsági határozattal (4) hagyták jóvá, a Finnország által benyújtott, a Gallus gallus fajba tartozó tojótyúkállományokban előforduló szalmonella ellenőrzésére irányuló nemzeti programot a 2007/848/EK bizottsági határozattal (5), a Finnország által benyújtott, a Gallus gallus brojlercsirke-állományokban előforduló szalmonellafertőzés ellenőrzésére irányuló nemzeti programot a 2008/815/EK bizottsági határozattal (6), a Finnország által benyújtott, a pulykákban előforduló szalmonellafertőzés elleni védekezésre irányuló nemzeti programot pedig a 2009/771/EK bizottsági határozattal (7) hagyták jóvá.
                  
               
                     (4)
                  
                  
                     A Finnország által benyújtott, a Gallus gallus tenyészállományokban előforduló szalmonella ellenőrzésére irányuló program módosításait a 2007/849/EK bizottsági határozattal (8) hagyták jóvá.
                  
               
                     (5)
                  
                  
                     Finnország 2020. március 10-én jóváhagyás céljából benyújtotta a Bizottsághoz az egyes élő állatokban és állati termékekben előforduló szalmonella elleni védekezésre irányuló, a marhahúsra és a sertéshúsra, baromfihúsra, valamint a tenyésztésre, termelésre és vágásra szánt szarvasmarhafélékre és sertésekre vonatkozó operatív programjának módosítását, valamint a Gallus gallus tenyészállományokban, Gallus gallus tojótyúkállományokban, Gallus gallus brojlercsirke-állományokban és pulykákban előforduló szalmonella elleni védekezésre irányuló nemzeti programjainak módosítását.
                  
               
                     (6)
                  
                  
                     Svédország 2019. november 26-án jóváhagyás céljából benyújtotta a Bizottsághoz az egyes élő állatokban és állati termékekben előforduló szalmonella elleni védekezésre irányuló operatív programjának a marhahús és a sertéshús, valamint a tenyésztésre, termelésre és vágásra szánt szarvasmarhafélék és sertések tekintetében történő módosítását.
                  
               
                     (7)
                  
                  
                     E programok javasolt módosításait a Növények, Állatok, Élelmiszerek és Takarmányok Állandó Bizottságának 2020. december 10-i ülésén a tagállamok elé terjesztették. Figyelembe veszik a finnországi és svédországi helyzet alakulását, és megfelelnek a 2160/2003/EK rendeletben meghatározott követelményeknek.
                  
               
                     (8)
                  
                  
                     Ezért a javasolt módosításokat helyénvaló jóváhagyni,
                  
               
                     (9)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A Bizottság jóváhagyja a marhahúsra, a sertéshúsra, a baromfihúsra, valamint a tenyésztésre, termelésre és vágásra szánt szarvasmarhafélékre és sertésekre vonatkozó módosításokat, amelyeket Finnország 2020. március 10-én nyújtott be az egyes élő állatokban és állati termékekben előforduló szalmonella elleni védekezésre irányuló, a 94/968/EK határozattal jóváhagyott operatív programja tekintetében.
         
         
            2. cikk
            A Bizottság jóváhagyja a marhahúsra és a sertéshúsra, valamint a tenyésztésre, termelésre és vágásra szánt szarvasmarhafélékre és sertésekre vonatkozó módosításokat, amelyeket Svédország 2019. november 26-án nyújtott be az egyes élő állatokban és állati termékekben előforduló szalmonella elleni védekezésre irányuló, a 95/50/EK határozattal jóváhagyott operatív programja tekintetében.
         
         
            3. cikk
            A Finnország által 2020. március 10-én benyújtott, a Gallus gallus fajba tartozó tenyészállományokban előforduló szalmonellafertőzés ellenőrzésére irányuló, a 2006/759/EK határozattal jóváhagyott nemzeti programjára vonatkozó módosítások jóváhagyásra kerülnek.
         
         
            4. cikk
            A Finnország által 2020. március 10-én benyújtott, a Gallus gallus tojótyúkállományokban előforduló szalmonellafertőzés ellenőrzésére irányuló, a 2007/848/EK határozattal jóváhagyott nemzeti programjára vonatkozó módosítások jóváhagyásra kerülnek.
         
         
            5. cikk
            A Finnország által 2020. március 10-én benyújtott, a Gallus gallus brojlercsirke-állományokban előforduló szalmonellafertőzés ellenőrzésére irányuló, a 2008/815/EK határozattal jóváhagyott nemzeti programjára vonatkozó módosítások jóváhagyásra kerülnek.
         
         
            6. cikk
            A Finnország által 2020. március 10-én benyújtott, a pulykákban előforduló szalmonellafertőzés ellenőrzésére irányuló, a 2009/771/EK bizottsági határozattal jóváhagyott nemzeti programjára vonatkozó módosítások jóváhagyásra kerülnek.
         
         
            7. cikk
            Ennek a határozatnak a Finn Köztársaság és a Svéd Királyság a címzettje.
         
         
            Kelt Brüsszelben, 2021. március 18-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 325., 2003.12.12., 1. o.
         
         
            (2)  A Bizottság 94/968/EK határozata (1994. december 28.) az egyes élő állatok és állati termékek szalmonellafertőzöttsége elleni védekezésre vonatkozó, Finnország által benyújtott operatív program jóváhagyásáról (HL L 371., 1994.12.31., 36. o.).
         
            (3)  A Bizottság 95/50/EK határozata (1995. február 23.) az egyes élő állatok és állati termékek szalmonellafertőzöttsége elleni védekezésre vonatkozó, Svédország által benyújtott operatív program jóváhagyásáról (HL L 53., 1995.3.9., 31. o.).
         
            (4)  A Bizottság 2006/759/EK határozata (2006. november 8.) a Gallus gallus fajba tartozó tenyészállományokban előforduló szalmonellafertőzés ellenőrzésére irányuló egyes nemzeti programok jóváhagyásáról (HL L 311., 2006.11.10., 46. o.).
         
            (5)  A Bizottság 2007/848/EK határozata (2007. december 11.) a Gallus gallus fajba tartozó tojótyúkállományokban előforduló szalmonellafertőzés ellenőrzésére irányuló egyes nemzeti programok jóváhagyásáról (HL L 333., 2007.12.19., 83. o.).
         
            (6)  A Bizottság 2008/815/EK határozata (2008. október 20.) a Gallus gallus brojlercsirke-állományokban előforduló szalmonellafertőzés ellenőrzésére irányuló egyes nemzeti programok jóváhagyásáról (HL L 283., 2008.10.28., 43. o.).
         
            (7)  A Bizottság 2009/771/EK határozata (2009. október 20.) a pulykában előforduló szalmonellafertőzés elleni védekezésre irányuló egyes nemzeti programok jóváhagyásáról (HL L 275., 2009.10.21., 28. o.).
         
            (8)  A Bizottság 2007/849/EK határozata (2007. december 12.) a Gallus gallus fajba tartozó tenyészállományokban előforduló szalmonellafertőzés ellenőrzésére irányuló, Finnország által benyújtott nemzeti program módosításának jóváhagyásáról (HL L 333., 2007.12.19., 85. o.).